Hórska čećorica

Hórska čećorica (Coronilla coronata) je rostlina ze swójby łušćinowcow (Fabaceae). 

 Wopis 
Hórska čećorica je zrunana rostlina, kotraž docpěwa wysokosć wot 30 hač 50 cm.

 Łopjena 
Łopjena su njeporowje pjerite ze 7-13 owalnymi, na delnim boku módrozelenymi, tróšku mjasnymi łopješkami. Pódlanske łopješka su nitkojte, zahe wotpadace. Delnje su zrosćene, mjeztym zo hornje su swobodne.

 Kćenja 
Kćěje wot meje hač julija. Kćenja steja po dwanaćoch hač dwacećoch we wokołkach. Króna je žołta a docpěwa dołhosć wot 7 hač 10 mm.

 Płody 
Łušćiny su zašnórowane a docpěwaja dołhosć wot 2 hač 3 cm. Jich čłony ma štyri tupe hrany.  

 Stejnišćo 
Rosće w swětłych lěsach, kerčinach, na słónčnych suchich zwisach. Preferuje wapnite pódy a ćopłotu.

 Rozšěrjenje 
Rostlina je we wuchodnej srjedźnej a južnej Europje, předewšěm w horinach, rozšěrjena.

 Wobraz 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 152 
 Kral, Jurij: Serbsko-němski słownik hornjołužiskeje rěče. Maćica Serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Wotkazy 

Kategorija:Čećorica